Focallure Feiluer fog eyebrow pencil three-in-one waterproof Gray
Berat: 0.82 kilogram
Berat 0.82 kilogram
Kategori Eye Shadow
More From Eye Shadow
It took 0.1602ms to generate this page 7 vas by De Doorns nadat TV’s van lorrie gebuit is | Netwerk24
Deur Warda Meyer 08 November 2019 15:58
Sewe mense is in De Doorns in hegtenis geneem nadat die polisie in die Wes-Kaap hul soektog na gesteelde goedere wat Donderdag vanaf vragmotors op die N1-snelweg gebuit is, voortgesit het.
Die vragmotors wat Donderdag geplunder is.
Die N1 by De Doorns in die Hexriver-vallei was oornag gesluit ná ’n dag waarop betogers in die dorp moles gemaak het.
Inwoners het Donderdag die strate ingevaar in gewelddadige protesoptrede in die gebied, wat Vrydag voortgeduur het.
Die situasie was teen laatmiddag Vrydag nog gespanne met sporadiese klipgooiery wat voorgekom het.
Donderdag is twee vragmotors geplunder en verskeie voertuie met klippe bestook soos inwoners hul misnoeë uitgespreek het oor werkloosheid, lone en die feit dat werk op plase aan buitelanders gegee word.
Betogers het die snelweg met rommel, klippe en brandende bande versper.
Televisiestelle is in die chaos uit ’n vragmotor gebuit. Die bestuurder is ongedeerd, maar is erg getraumatiseer.
Sers. Noloyiso Rwexana sê die ses mans en ’n vrou wat aangekeer is, is tussen die ouderdomme van 25 en 56.
“Die verdagtes is aangekeer vir diefstal en die polisie kon van die gesteelde goedere opspoor.”
Volgens Rwexana duur die polisiesoektog voort.
Kenny Afrika, Wes-Kaapse verkeershoof, het Vrydag gesê die pad is steeds gesluit, maar hulle hoop om binnekort ligte voertuie te laat deurgaan.
“Motoriste gebruik nog die alternatiewe roete deur die dorp, maar die N1 by die informele nedersetting by Stofland bly gesluit,” sê hy.
Meer oor: Hexriver-Vallei | Noloyiso Rwexana | Wes-Kaap | De Doorns | Tv’S